Մի ժամանակ ավագ քրոջից՝ Բանուից բազմիցս լսած Ազրայիլի պատմությունը չէր մոռացել: Մահից փախչելու համար ամբողջ աշխարհը շրջած, ի վերջո՝ ճիշտ ճակատագրի գրքում գրվածի պես Ազրայիլին Չինաստանում հանդիպած մարդու պատմությունը: Մուսթաֆա Քազանջըն չէր հավատում, որ երեխա ունենալու դեպքում այնքան կապրի, մինչև տեսնի նրա մեծանալը: Ուր էլ գնար, քանի երկրով էլ շրջեր, իր ընտանիքի տղամարդկանց հետևող վաղաժամ մահվանից չէր խուսափելու: Մի տեղ պիտի կտրվեր տոհմածառը: Որպես Քազանջըների ընտանիքի միակ տղա զավակ տոհմածառն այսպես շարունակելու փոխարեն ուզում էր այն արմատից պոկել-նետել: